Inligtingsessie vir vroue oor ‘erkenning’ | Netwerk24
18 Augustus 14:37
Inligtingsessie vir vroue oor ‘erkenning’
Vind uit hoe om jou ‘papiere’ te kry.Foto: blog.hardhathub.com
Vroue wat hul kwalifikasies wil opskerp of erkenning kry vir jare se ervaring kan Saterdag meer hieroor uitvind.
Op Saterdag 22 April hou Mooneera Isaacs van MI Learning and Development Consultancy ’n gratis werkswinkel vir vroue.
Die sessie is vir vroue wat reeds jare se ondervinding het in ’n veld, of sertifikate in verskeie areas het, maar geen erkende kwalifikasie op ’n gebied het nie.
Die idee is om die nodige erkenning te kry vir die ondervinding wat die dames reeds oor beskik.
Met behulp van Isaacs kan vroue verdere kursusse voltooi wat tot ’n erkende kwalifikasie kan lei.
“Jy verdien punte vir ondervinding en kursusse alreeds voltooi. Dit het al gebeur dat die hoeveelheid punte wat mense verdien vir vorige ondervinding hulle baie naby aan ’n erkende kwalifikasie bring,” lui die mediaverklaring.
Die sessie sal om 11:00 by 7 Gracillaria Cres., Blouwaterbaai, Saldanha aangebied word.
Skakel Arendine by 078 281 0717 vir inligting.